PTT ร่วมทุนตั้ง “ฮอริษอน พลัส” ลุยยานยนต์ไฟฟ้า คาดเริ่มผลิต Q1/67
PTT ส่งบริษัทย่อย “ARUN PLUS” ร่วมทุน “Lin Yin” จัดตั้ง “ฮอริษอน พลัส” ลุยธุรกิจผลิตยานยนต์พลังงานไฟฟ้า คาดเริ่มผลิตเชิงพาณิชย์ Q1/67
PTT ส่งบริษัทย่อยร่วมทุนจัดตั้ง “ฮอริษอน พลัส” ลุยธุรกิจผลิตยานยนต์พลังงานไฟฟ้า คาดเริ่มผลิตเชิงพาณิชย์ไตรมาส 1/67
3 ก.พ. 2565

บริษัท ปตท. จำกัด (มหาชน) หรือ PTT ระบุว่า ตามที่คณะกรรมการบริษัท อรุณ พลัส จำกัด (ARUN PLUS) บริษัทย่อยซึ่ง ปตท. ถือหุ้นร้อยละ 100 ในการประชุมครั้งที่ 8/2564 เมื่อวันที่ 16 ส..ค2564 ได้อนุมัติให้ ARUN PLUS จัดตั้งบริษัทร่วมทุนกับบริษัท ลี่ยี่ อินเตอร์เนชั่นแนล อินเวสเมนท์ จำกัด (Lin Yin) ซึ่งเป็นบริษัทย่อยที่บริษัท หงไห่ พริซิชั่น อินดัสทรี จำกัด (Foxconn) ถือหุ้นทั้งหมด เพื่อดำเนินธุรกิจผลิตยานยนต์พลังงานไฟฟ้า
ล่าสุด ARUN PLUS ได้จัดตั้งบริษัท ฮอริษอน พลัส จำกัด (Horizon Plus) แล้วเสร็จในวันที่ 3 ก.พ.2565 มีทุกจดทะเบียนไม่เกิน 3,220 ล้านบาท โดย ARUN PLUS ถือหุ้นในสัดส่วนร้อยละ 60 ส่วน Lin Yin ถือหุ้นในสัดส่วน 40 ทั้งนี้ Horizon Plus คาดว่าจะสามารถเข้าสู่กระบวนการตัดสินใจลงทุนขั้นสุดท้าย (FID) ได้ภายในช่วงครึ่งแรกของปี 2565 และเริ่มดำเนินการผลิตเชิงพาณิชย์ได้ภายในไตรมาส 1/2567